

**SWYDD DDISGRIFIAD**

**Teitl y swydd:** **Ysgrifennwr Cynnwys Cymraeg Iau (Interniaeth â thâl)**

**Oriau a lleoliad:** Rhwng 14 a 21 awr yr wythnos. Gall y rôl fod yn hyblyg gyda chymysgedd o weithio o gartref a/neu'r swyddfa yng Nghaerdydd. Bydd angen teithio i Gaerdydd yn achlysurol.

**Cyflog:** Cyflog byw o £12 yr awr

**Gwyliau a buddiannau:** 25 diwrnod y flwyddyn, yn cynyddu i 27 ar ôl 2 flynedd a 30 ar ôl cwblhau 5 mlynedd o wasanaeth (pro-rata)

Wythnos waith 14+ awr

Gwyliau banc (pro-rata)

Gweithio hybrid

Hyd at bythefnos o weithio i ffwrdd o dy leoliad gwaith arferol yng Nghymru (pro-rata)

Cynllun pensiwn - cyfraniad cyflogwr o hyd at 6% (os yn gymwys)

Cynllun beicio

Rhaglen Cymorth i Weithwyr

**Cyfnod prawf:**  2 Fis

**Hyd y cytundeb:** Cytundeb Cyfnod Penodol 6 mis

**Atebol i:** **Rheolwr Cynnwys a'r Iaith Gymraeg**

**Gweledigaeth ProMo Cymru:**

Newid creadigol er budd cymdeithasol

**Cenhadaeth** **ProMo Cymru**

Gwireddu newid wrth Gyfathrebu, Cynllunio, Adeiladu gyda phobl ifanc a chymunedau.

**Ein ffordd o weithio**

Mae ProMo Cymru yn partneru gyda'r trydydd sector a'r sector cyhoeddus i ddychmygu, profi a chreu gwasanaethau gwell wedi'u cynllunio a'u cyflwyno gyda phobl.

Rydym yn gweithio ar draws:

Digidol

Diwylliant

Ieuenctid a Chymuned

Eiriolaeth

Cyfathrebu

Llinellau Cymorth

Gwybodaeth a chyngor

Dylunio

Cyfryngau

Mae degawdau o drosglwyddo prosiectau gwybodaeth ieuenctid digidol a gwasanaethau cymunedol yn dylanwadu ar ein gwaith. Rydym yn rhannu'r wybodaeth yma gyda hyfforddiant, ymgynghoriad, trosglwyddiad a chreu partneriaethau hir dymor er budd pawb.

Mae ProMo'n elusen gofrestredig ac yn fenter gymdeithasol; rydym yn buddsoddi ein helw i wneud gwahaniaeth.

**PRIF BWRPAS Y SWYDD**

Mae ein Tîm Cynnwys yn chwilio am Ysgrifennwr Cynnwys Cymraeg Iau sydd yn greadigol, yn drefnus ac sy'n gallu ysgogi ei hun. Mae angen i ti fwynhau ysgrifennu cynnwys dwyieithog a gweithio ar sawl prosiect ar yr un pryd mewn amgylchedd cyflym.

Mae ein tîm yn creu amrywiaeth o gynnwys ar gyfer sawl prosiect sydd yn cynnwys cyfryngau cymdeithasol, blogiau, sgriptiau, ymgyrchoedd a deunyddiau hyrwyddol. Rydym hefyd yn cyd-gynhyrchu cynnwys gyda chleientiaid a/neu ein cynulleidfa targed.

Gellir darganfod mwy am ein gwaith ar ein gwefannau a'n sianeli cyfryngau cymdeithasol. Dyma esiamplau:

* www.promo.cymru
* www.meic.cymru
* www.youtube.com/ProMoCymru
* www.tiktok.com/@llinellgymorthmeic

Darganfod mwy am ProMo Cymru ar www.promo.cymru

**Briff y Prosiect**

Mae gennym gyfle cyffrous i ysgrifennwr cynnwys dwyieithog i ymuno â'n tîm cynnwys ar interniaeth â thâl tymor byr, i'n cefnogi i greu cynnwys dwyieithog deniadol ar gyfer ein cynulleidfaoedd. Mae hwn yn gyfle gwych i dderbyn arweiniad arbenigol ac ennill profiad fydd yn helpu ti i symud ymlaen yn dy yrfa.

Rhai o'r tasgau:

* Helpu gyda chynllunio cynnwys
* Ysgrifennu cynnwys dwyieithog deniadol ar gyfer ProMo Cymru a'r amryw brosiectau rydym yn gweithio arnynt gydag arweiniad ein tîm cynnwys
* Cyfieithu cynnwys
* Creu cynnwys cyfryngau cymdeithasol
* Ysgrifennu sgriptiau ar gyfer fideos hyrwyddol
* Gweithio'n agos gyda thîm Cyfathrebu, Ymgysylltu a Digidol ProMo i helpu a chreu cynnwys fel sydd ei angen
* Dilyn canllawiau arddull
* Gweithio gyda thîm i gyflwyno cynnwys ar amser
* Mynychu cyfarfodydd cynnwys rheolaidd (ar-lein)

Yn ychwanegol i'r dyletswyddau a chyfrifoldebau uchod, bydd disgwyl i'r person yn y swydd i gyflawni unrhyw ddyletswyddau a thasgau eraill sydd eu hangen i sicrhau bod y prosiectau yn cyflawni ei ganlyniadau a'i amcanion yn llwyddiannus.

Byddem wrth ein bodd yn clywed gen ti os:

* Oes gen ti gefndir neu ddiddordeb brwd mewn Cyfathrebu, Newyddiaduraeth neu Gyfryngau
* Oes gen ti brofiad yn ysgrifennu cynnwys diddorol
* Rwyt ti'n mwynhau ysgrifennu cynnwys, gyda gafael gadarn o'r iaith Gymraeg a Saesneg, sillafu, atalnodi a gramadeg
* Rwyt ti'n mwynhau gweithio gydag eraill i greu cynnwys diddorol
* Rwyt ti'n ddibynadwy, yn gyfrifol, gydag agwedd bositif o 'allu gwneud'
* Oes gen ti sgiliau pobl ac rwyt ti'n gallu rheoli amser yn dda
* Rwyt ti'n gyffrous i weithio mewn amgylchedd prysur ble mae pob diwrnod yn wahanol
* Rwyt ti'n awyddus i ddysgu a datblygu dy sgiliau wrth gael profiad yn un o'r mentrau cymdeithasol sydd yn tyfu fwyaf sydyn yng Nghymru

**Sut i wneud cais:**

E-bostia dy ffurflen gais (isod) wedi'i lenwi i pobl@promo.cymru

**Dyddiad Cau:**

2il Awst 2024

**MANYLEB A PHROFIAD Y PERSON:**

|  |  |  |  |
| --- | --- | --- | --- |
| **Gofynnol**  | **Hanfodol** | **Dymunol** | **Sut mae adnabod/asesu** |
| Addysg/ Cymwysterau: | Wedi cwblhau/neu yn gweithio tuag at gymhwyster addysg bellach | Wedi cwblhau/neu yn gweithio tuag at radd baglor mewn Cyfathrebu, Newyddiaduraeth, Cyfryngau | Ffurflen gais |
| Sgiliau/ Gwybodaeth: | Y gallu i siarad ac ysgrifennu'n rhugl yn y GymraegY gallu i ysgrifennu cynnwys gwreiddiol deniadol a chywir Lefel uchel o lythrennedd TGSgiliau trefnu, cynllunio a aml-dasgio daSgiliau cryf yn meddwl yn greadigol a datrys problemau  | Profiad o ddefnyddio Wordpress, Canva neu debygProfiad o ysgrifennu cynnwys ar gyfer sefydliad a/neu gynulleidfa ifancCynnwys wedi cael ei gyhoeddi  | Ffurflen gais a chyfweliad        |
| Nodweddion personol: | Sgiliau cyfathrebu a rhyngbersonol gwych ar lafar ac yn ysgrifenedigAngerddol am ddefnyddio cynnwys ysgrifenedig i ymgysylltu gyda phobl ifanc a chymunedau yng NghymruTalu sylw i fanylion, sgiliau pobl a rheoli amser gwych    |    | Cyfweliad     |
| Gofynion eraill:  | Wedi ymrwymo i weithio i, a chynnal gwerthoedd, ethos a diwylliant ProMo CymruParodrwydd i deithio ar draws Cymru pan fo angen  Parodrwydd i weithio oriau hyblyg pan fo angen  | Trwydded yrru gyda thrafnidiaeth dy hun    | Ffurflen gais a chyfweliad       |

**Gall y swydd ddisgrifiad yma fod yn destun i adolygiad a newidiadau i gynnwys y fath ddyletswyddau a chyfrifoldebau penderfynir mewn ymgynghoriad â'r un sydd yn dal y swydd. Nid yw'n fwriad iddo fod yn anhyblyg, ond dylid ei ystyried fel darparu fframwaith mae'r unigolyn yn gweithio iddo.**

### DIWEDD ###